**OBAVIJEST**

**o raspisanom natječaju za Mjeru 6.4. Ulaganja u razvoj nepoljoprivrednih djelatnosti u ruralnim područjima**

U sklopu Programa ruralnog razvoja Agencija za plaćanja u poljoprivredi, ribarstvu i ruralnom razvoju objavila je natječaj za Mjeru 6.4. Ulaganja u razvoj nepoljoprivrednih djelatnosti u ruralnim područjima gdje **OPG-i, trgovačka društva i obrti** upisani u upisnik poljoprivrednih gospodarstava imaju mogućnost ishoditi bespovratna sredstva za svoja ulaganja u ruralnom turizmu i drugim aktivnostima u ruralnom području. Bespovratna sredstva se mogu ishoditi **za izgradnju, rekonstrukciju  i opremanje kuća za odmor, apartmana i ostalih vrsta objekata**. Projektna sredstva mogu se dobiti i za kupnju zemljišta u iznosu od maksimalno 10% od ukupnog troška projekta. **Prijave se zaprimaju od 18. srpnja do 28. rujna 2018.**

**Kroz Mjeru 6.4 postoji  mogućnost ishođenja do 70% od istih ulaganja bespovratno, u iznosu do 200.000 eura.**

Bespovratna sredstva u predmetnom iznosu moguće je ishoditi za razvoj i drugih nepoljoprivrednih djelatnosti. U nepoljoprivredne djelatnosti uključene su sljedeće aktivnosti:

1.       **turizam u ruralnom području (građenje i/ili opremanje građevina i/ili turističke infrastrukture za pružanje turističkih i/ili ugostiteljskih usluga)**

2.       tradicijski obrt, umjetnički obrti uključujući i obrte za izradu suvenira i rukotvorina (građenje i/ili opremanje građevina u kojima se obavlja proizvodnja i/ili trženje)

3.       pružanje usluga u ruralnim područjima, poljoprivredi i šumarstvu (građenje i/ili opremanje građevina za pružanje usluga u ruralnim područjima) i

4.       prerada, marketing i izravna prodaja proizvoda

**Uvjeti prihvatljivosti projekta:**

         biti upisani u Upisnik poljoprivrednika najmanje **12 mjeseci prije podnošenja Zahtjeva za potporu**

         projektom se razvija nepoljoprivredna djelatnost za koju je izdano **rješenje/odobrenje ili drugi odgovarajući akt od nadležnog tijela**

         pripadati ekonomskoj veličini ukupnog standardnog ekonomskog rezultata poljoprivrednog gospodarstva iskazana kao SO od **najmanje 2.000 eura**

         kod fizičkih osoba nositelj/odgovorna osoba poljoprivrednog gospodarstva mora biti upisan u **Registar poreznih obveznika (RPO) po osnovi samostalne djelatnosti najmanje godinu dana**

         pravne osobe moraju imati **najmanje jednog zaposlenika prema satima rada u godišnjem financijskom izvještaju**poduzetnika za zadnje odobreno računovodstveno razdoblje

         fizičke osobe moraju imati **najmanje jednog zaposlenika na poljoprivrednom gospodarstvu kojem se plaćaju doprinosi za zdravstveno i mirovinsko osiguranje**

         **imati prebivalište/sjedište u jedinici lokalne samouprave** u čijem se naselju provodi ulaganje.

         projekt se mora provoditi **u naseljima s najviše 5.000 stanovnika** u području jedinice lokalne samouprave u kojoj je sjedište poljoprivrednog gospodarstva

         djelatnosti u sektoru turizma u ruralnim područjima su prihvatljiva samo u naseljima **razvrstanim u razrede „C“ i „D“ i ostalim nerazvrstanim naseljima** u skladu s nadležnim propisima koji uređuju navedene razrede

         korisnik mora imati izrađenu **svu potrebnu dokumentaciju u skladu s propisima kojima se uređuje gradnja**, ako je primjenjivo